തര്ക്കം, എടപ്പറ്റ ലോക്കല് കമ്മിറ്റി സമ്മേളനം തെരഞ്ഞെടുപ്പ് നടത്താതെ പിരിച്ചുവിട്ടു സിപിഐഎം എടപ്പറ്റ ലോക്കല് കമ്മിറ്റി സമ്മേളനം അംഗങ്ങളെയോ ഏരിയാ കമ്മിറ്റി പ്രതിനിധികളെയോ തെരഞ്ഞെടുക്കാതെ പിരിച്ചുവിട്ടു. തര്ക്കത്തെ തുടര്ന്നാണ് പിരിച്ചുവിട്ടത്. ഏകകണ്ഠമായി എല്സി അംഗങ്ങളെ തീരുമാനിക്കണം എന്ന നിര്ദ്ദേശത്തെ മറികടന്ന് 13 അംഗ ഔദ്യോഗിക പാനലിനെതിരെ 6 പേര് മത്സരിച്ചിരുന്നു. എന്നാല് വോട്ടെണ്ണല് പൂര്ത്തീകരിക്കും മുമ്ബ് ഉടലെടുത്ത തര്ക്കത്തെ തുടര്ന്ന് എല്സി അംഗങ്ങളെയോ ഏരിയാ കമ്മിറ്റി പ്രതിനിധികളെയോ തിരഞ്ഞെടുക്കാതെ പിരിച്ചു വിടുകയായിരുന്നു. മലപ്പുറം ജില്ലാ കമ്മിറ്റി അംഗം രാധാകൃഷ്ണനും മഞ്ചേരി ഏരിയാ കമ്മിറ്റി അംഗം കാപ്പില് ഷൗകത്തലിക്കെതിരെയാണ് ആരോപണം ഉയര്ന്നിരിക്കുന്നത്. മഞ്ചേരി ഏരിയാ സെക്രട്ടറി വി അജിത്ത് കുമാര് പങ്കെടുത്ത യോഗത്തിലാണ് നാടകീയ രംഗങ്ങള് അരങ്ങേറിയത്.